Tárgyalkotó MA/2020 tavaszi félév 

Az ajándék tárgya
MOME ajándéktárgyak és ajándék koncepciók fejlesztése

A Tárgyalkotó Tanszék féléves kurzusa az ajándék, az ajándékozás témakörét járja körbe, úgy hogy a félév eredménye olyan ajándéktárgyak, ajándék koncepciók létrehozása legyen amely alkalmas a MOME hivatalos ajándékai közé való bekerülésre.

Oktatási célok
Az MA hallgatók képességeit fejlessze az alábbi területeken:

Kutatás amely  interjú / terepmunka / adat és folyamat elemzés
A kutatás írásos összefoglalója
Kreatív koncepció létrehozása / vázlat / mockup
A koncepció alapján tárgy / tárgyegyüttes létrehozása
Prezentációs képességek fejlesztése / nyilvános beszéd / prezentációk vizuális megjelenése

Átlépés a kutatás / koncepcióalkotásból a készítés szakaszba
A félév három jól elkülöníthető szakaszból áll. A kutatás és koncepcióalkotás szakaszban Orlai Balázs vezeti a csapatot. A koncepciók megszületése után, az egyes hallgatók szakmai / tervezői konzulensekkel folytatják a munkát a választott szakterület szerint. 

A kurzus részfeladatai
Kutatási szakasz
1-4 hét
Kreatív koncepció alkotási szakasz
5-7 hét
Tárgykészítési szakasz
8-15 hét
Dokumentálás
13-15 hét 

Az egyes szakaszok zárása prezentációval történik, amelyeket értékelés követ. Ezen részek értékeléséből áll össze a félévi jegy.

Leadandó  anyagok a kurzus zárásakor
A kreatív koncepció alapján elkészített tárgy / tárgyak 
Kutatási szakasz dokumentációja
Az elkészült tárgyak írott és fotó dokumentációja
Összefoglaló prezentáció
